Folketing
2006-04-26

Der var et vældigt drama fredag den 7. april omkring fødevarekontrollen, dramaet mellem Dansk Folkeparti og forbrugerministeren. Dramaet endte jo med, at der blev indgået en aftale, og det spørgsmål, jeg stiller her, er: Hvad forskel er der egentlig på den aftale, der kom ud af det, og det, der allerede var aftalt i forvejen med Dansk Folkeparti? Det blev jo præsenteret af Dansk Folkeparti som deres ultimative krav. Ud over det, der blev gennemført, var der altså to krav, man frafaldt, der også var ultimative, nemlig kravet om, at ministeren skulle sættes under administration, og om, at Folketingets Fødevareudvalg skulle til at agere minister. Begge ting var selvfølgelig helt uspiselige. Men hvad var egentlig forskellen på det, som var aftalt i forvejen, og det, som blev lanceret som en række ultimative krav?